इलाहाबाद। इलाहाबाद के कीडगंज इलाके में एक हैरतअंगेज घटना का सीसीटीवी फुटेज सामने आया है। जिसमे एक युवक जलता हुआ एलपीजी गैस सिलेंडर हाथ में उठाकर एक युवती के पीछे भागने लगा। युवक ने महिला को जलाने की धमकी भी दी। महिला ने किसी तरह से भाग कर अपनी जान बचाई। बताया जाता है कि दोनों के बीच एक मकान के मालिकाना हक को लेकर विवाद चल रहा है। घटना 9 जुलाई की बताई जा रही है। सीसीटीवी फुटेज सामने आने के बाद पुलिस मामले की जांच में जुट गई है।